b'\n_START_ARTICLE_\nFildeling\n_START_PARAGRAPH_\nFildeling (IT) er deling av datafiler. Det deles ofte opp i to kategorier, lovlig fildeling og ulovlig fildeling.\n_START_SECTION_\nInternett\n_START_PARAGRAPH_\nSom Internettjeneste viser fildeling til ordninger som lar en bruker eksponere filer p\xc3\xa5 egen harddisk til s\xc3\xb8k og nedlasting fra andre Internettbrukere. Fildelingstjenester organiseres rundt bestemte nettsteder, og inneb\xc3\xa6rer gjerne at man laster ned en spesiell klient (programvare) for b\xc3\xa5de \xc3\xa5 s\xc3\xb8ke hos andre, og avgrense sin egen eksponering. Eksempler p\xc3\xa5 popul\xc3\xa6re fildelingsprogrammer er LimeWire, Kazaa og \xce\xbcTorrent._NEWLINE_Den f\xc3\xb8rste av mange fildelingstjenester som oppn\xc3\xa5dde stor popularitet, var Napster i 1999. Da det ble avdekket at mange av filene som sirkulerte i Napster-systemet var kopiert uten opphavsrettshjemmel, fikk musikkbransjen stanset Napster 2001. Innholdsleverand\xc3\xb8rene (prim\xc3\xa6rt musikk- og filmbransjen) er opptatt av \xc3\xa5 kombinere fildeling med rettighetskontroll.\n_START_SECTION_\nNettverk\n_START_PARAGRAPH_\nEn protokoll for fildeling gj\xc3\xb8r det mulig for klienter i et nettverk \xc3\xa5 lagre og \xc3\xa5 laste ned filer fra en server (tjener). Denne protokollen er spesielt avhengig av transportprotokollen i nettverket.\n_START_SECTION_\nLovlighet\n_START_PARAGRAPH_\nFildeling kan defineres innen to omr\xc3\xa5der, lovlig og ulovlig. Den lovlige fildelingen er for eksempel (gratis) Linux-distroer mens den ulovlige fildelingen kan v\xc3\xa6re en film som er beskyttet av opphavsrett. Materiale som er beskyttet av opphavsrett kan man dele med n\xc3\xa6rmeste familie eller n\xc3\xa6rmeste venner s\xc3\xa5fremt eksemplaret skjer p\xc3\xa5 grunnlag av lovlig gjengivelse av verket.'